**মালবিকা মোহনন** (জন্ম: ৪ আগস্ট ১৯৯২) একজন ভারতীয় চলচ্চিত্র অভিনেত্রী, যিনি মূলত মালয়ালম ভাষার চলচ্চিত্রগুলিতে কাজ করে থাকেন। তিনি তামিল, হিন্দি এবং কন্নড় ভাষার ছবিতেও অভিনয় করেছেন।

চিত্রগ্রাহক কে.ইউ. মোহননের কন্যা মালবিকা অভিনয়ে আত্মপ্রকাশ করেছিলেন মালয়ালম প্রণয়ধর্মী চলচ্চিত্র পাত্তাম পোলে (২০১৩) দিয়ে। মালয়ালম ও কন্নড় ছবিতে ধারাবাহিকভাবে মূখ্য চরিত্রে অভিনয় করার পরে মুম্বইয়ের ধোবি ঘাট এলাকার একজন বাসিন্দার চরিত্রে তিনি মাজিদ মাজিদির নাট্যধর্মী চলচ্চিত্র বিয়ন্ড দ্য ক্লাউডস (২০১৭)-এ অভিনয় করে সমালোচকদের প্রশংসা অর্জন করেছিলেন।

প্রাথমিক জীবন
-------------

মালবিকা মোহনন কেরালার কন্নুরের পায্যন্নুর শহরে ১৯৯২ সালের ৪ আগস্ট জন্মগ্রহণ করেছিলেন। তিনি চিত্রগ্রাহক কে.ইউ. মোহনন এবং বীণা মোহননের কন্যা। তিনি মুম্বইয়ে বেড়ে ওঠেছিলেন, কারণ তার বাবা চলচ্চিত্র জগতে একজন সক্রিয় ব্যক্তি ছিলেন এবং সে কারণে মুম্বাই চলে এসেছিলেন। মালভিকা মোহানান তার স্কুলের পড়াশোনা মুম্বাইয়ে শেষ করেছিলেন এবং তিনি মুম্বাইয়ে অবস্থিত উইলসন কলেজে থেকে স্নাতক ডিগ্রি অর্জন করেছেন।

কর্মজীবন
--------

মালবিকা মোহনন মডেলিং-এর প্রতি আগ্রহী ছিলেন এবং তিনি যখন ফেয়ারনেস ক্রিম বিজ্ঞাপনের শ্যুটিংয়ে ছিলেন, তখন অভিনেতা ম্যামুট্টি তাকে লক্ষ্য করেছিলেন এবং একটি চলচ্চিত্রের জন্য তার ছেলে দুলকার সালমানের বিপরীতে একটি মালয়ালম ছবি *পাত্তাম পোলে (২০১৩)*-তে অভিনয়ের প্রস্তাব দিয়েছিলেন। সেই সময় মালবিকা সবেমাত্র মুম্বাই থেকে স্নাতক শেষ করেছিলেন এবং অভিনয়ের জন্য তিনি কোনো বিশেষ কোর্সও গ্রহণ করেননি, তবে তিনি সিনেমাটির সুযোগ গ্রহণ করেন এবং *পাত্তাম পোলে* দিয়ে মালবিকা তার অভিনয়ের সূচনা করেছিলেন। তিনি তার দ্বিতীয় ছবি *নির্ণয়াকাম (২০১৫)*-এ একজন ব্যালে নর্তকী চরিত্রে অভিনয় করেছিলেন এবং এই ছবিটি বক্স অফিসে ভালো সাড়া জাগিয়েছিল। ২০১৫ সালে তিনি মালয়ালম চলচ্চিত্র *নির্ণয়াকাম*-এ তার দুর্দান্ত ভূমিকার জন্য জেসি অ্যাওয়ার্ডসে বিশেষ জুরি পুরস্কার লাভ করেছিলেন। তিনি পৃথবীর বিপরীতে *নানু মট্টু ভারালক্ষ্মী (২০১৬)* দিয়ে কন্নড় চলচ্চিত্রে আত্মপ্রকাশ করেছিলেন। তিনি *হিরো হোন্ডা*, *মাতৃভূমি যাত্রা'র* মতো অনেক বাণিজ্যিক বিজ্ঞাপনেও উপস্থিত হয়েছিলেন। অভিনয়ের পাশাপাশি তিনি একজন চিত্রগ্রাহকও।

চলচ্চিত্রের তালিকা
------------------

|  |  |
| --- | --- |
| Films that have not yet been released | যে চলচ্চিত্রগুলি এখনোও মুক্তি পায়নি |

| বছর | শিরোনাম | ভূমিকা | ভাষা | মন্তব্য |
| --- | --- | --- | --- | --- |
| ২০১৩ | *পাত্তাম পোলে* | রিয়া | মালয়ালম |  |
| ২০১৫ | *নির্ণয়াকাম* | সরল | মালয়ালম |  |
| ২০১৬ | *নানু মট্টু ভারালক্ষ্মী* | বড়লক্ষ্মী | কন্নড় |  |
| ২০১৭ | *বিয়ন্ড দ্য ক্লাউডস* | তারা | হিন্দি |  |
| *দ্য গ্রেট ফাদার* | মীরা | মালয়ালম |  |
| ২০১৯ | *পেট্টা* | পুঙ্গোদি মালিক | তামিল |  |
| ২০২০ | *মাস্টার* | চারুলতা "চারু" প্রসাদ | তামিল |  |
| ২০২২ | *মারান* | তারা | তামিল |  |

তথ্যসূত্র
---------

1. ↑  "It's a dream debut: Malavika Mohanan on her role in 'Beyond the Clouds'"। *Connect To India*। সংগ্রহের তারিখ ১৪ এপ্রিল ২০১৮।
2. ↑  "Post break-up with Harleen, Vicky Kaushal is dating this beautiful actress; see pics"। *Dharitri (newspaper)*। ২ জুলাই ২০১৯। সংগ্রহের তারিখ ১৬ মার্চ ২০২০।
3. 1 2  "Malavika Mohanan"। *imdb.com*। সংগ্রহের তারিখ ৩ এপ্রিল ২০২০।
4. ↑  "Malavika Mohanan on Beyond The Clouds: 'Majid Majidi took me to creative spaces I hadn't gone to before'"। *FirstPost.Com*। সংগ্রহের তারিখ ১৭ এপ্রিল ২০১৮।
5. ↑  Chatterjee, Saibal (১৪ জানুয়ারি ২০২১)। "Master Review: Vijay And Vijay Sethupathi Make A Winning Combination"। *NDTV*। ১৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২১।
6. ↑  "தனுஷ் - கார்த்திக் நரேன் இணையும் படத்தின் தலைப்பு 'மாறன்'"। *Puthiyathalaimurai* (তামিল ভাষায়)। ২৮ জুলাই ২০২১। সংগ্রহের তারিখ ২৮ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **মালবিকা মোহনন** সংক্রান্ত মিডিয়া রয়েছে।

* ইন্টারনেট মুভি ডেটাবেজে মালবিকা মোহনন উইকিউপাত্তে এটি সম্পাদনা করুন (ইংরেজি)